ddrg/super_eurlex huggingface dataset:
RÅDETS AFGØRELSE af 22. december 1995 om midlertidig anvendelse af visse bilaterale aftaler mellem Det Europæiske Fællesskab og visse tredjelande om handel med tekstilvarer (Bulgarien, Den Kinesiske Folkerepublik, Tjekkiet, Slovakiet og Usbekistan) (96/225/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne forhandlet bilaterale aftaler om ændring og i påkommende tilfælde fornyelse af de eksisterende bilaterale aftaler og protokoller om handel med tekstilvarer med visse tredjelande;

i afventning af, at de til indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1996, forudsat at partnerlandene gensidigt anvender dem midlertidigt -

TRUFFET FØLGENDE AFGØRELSE:

Eneste artikel

De bilaterale aftaler, der er anført i bilaget til denne afgørelse, anvendes i afventning af den formelle indgåelse midlertidigt fra den 1. januar 1996, forudsat at partnerlandene gensidigt anvender dem midlertidigt.

Teksten til de paraferede aftaler er knyttet til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

BILAG

LANDELISTE

BULGARIEN

DEN KINESISKE FOLKEREPUBLIK

TJEKKIET

SLOVAKIET

USBEKISTAN
KOMMISSIONENS BESLUTNING af 30. april 1996 om visse beskyttelsesforanstaltninger over for fiskerivarer med oprindelse i Mauretanien (Tekst af betydning for EØS) (96/293/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 19, og

ud fra følgende betragtninger:

En ekspert fra Kommissionen har aflagt besøg i Mauretanien for at efterprøve produktions- og forarbejdningsbetingelserne for fiskerivarer, der udføres til EF; eksperten konstaterede, at de garantier, som de mauretanske myndigheder officielt har givet, ikke bliver overholdt, og at produktions- og oplagringsbetingelserne for fiskerivarer viser alvorlige mangler i henseende til hygiejne og kontrol, som kan udgøre risici for beskyttelsen af folkesundheden;

det er vigtigt at suspendere indførsel af alle fiskerivarer med oprindelse i Mauretanien, indtil der sker en forbedring af hygiejne- og kontrolbetingelserne for produktionerne;

der bør opnås garantier for Mauretaniens kompetente myndighed for, at kravene i Rådets direktiv 91/493/EØF (3), senest ændret ved direktiv 95/71/EF (4), overholdes; på baggrund af disse garantier kan nærværende beslutning tages op til genbehandling med henblik på fornyet tilladelse til indførsel af fiskerivarer fra dette land;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder indførsel af partier af fiskerivarer af enhver form med oprindelse i Mauretanien med undtagelse af fangster, som fiskerfartøjer lander direkte i Fællesskabet.

Artikel 2

Medlemsstaterne ændrer de foranstaltninger, de anvender på indførslen, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning tages op til fornyet behandling inden den 13. juli 1996.

Artikel 4

Denne beslutning er rettet til medlemsstaterne.

Udfærdiget i Bruxelles, den 30. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 265 af 8. 11. 1995, s. 16.

(3) EFT nr. L 268 af 24. 9. 1991, s. 15.

(4) EFT nr. L 332 af 30. 12. 1995, s. 40.
RÅDETS AFGØRELSE af 29. april 1996 om beskikkelse af fire medlemmer af og seks suppleanter til Regionsudvalget (96/292/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A;

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1);

i betragtning af, af fire pladser som medlemmer af og seks pladser som suppleanter til ovennævnte udvalg er ledige, efter af medlemmerne J.F. Branco Sampaio, J. Lacão Costa, J.B. Mota Amaral, H.H. Apotheker og suppleanterne F.S. Mesquita Machado, R. Lalanda Gonçalves, J.G. Kraaijveld-Wouters, J. Laan, G. Recchi og A. Krupa er trådt tilbage, hvilket Rådet blev underrettet om henholdsvis den 13. december 1995, 7. november 1995, 12. februar 1996, 13. oktober 1995, 18. april 1996, 13. december 1995, 9. november 1994, 12. februar 1996, 22. marts 1996 og 16. januar 1996;

under henvisning til indstillerne fra den belgiske, italienske, nederlandske og portugisiske regering -

TRUFFET FØLGENDE AFGØRELSE:

Eneste artikel

1. J. Barroso Soares beskikkes som medlem af Regionsudvalget som efterfølger for J.F. Branco Sampaio for den resterende del af dennes mandatperiode, dvs. indtil den 25. januar 1998.

2. F.S. Mesquita Machado beskikkes som medlem af Regionsudvalget som efterfølger for J. Lacão Costa for den resterende del af dennes mandatperiode, dvs. indtil den 25. januar 1998.

3. A.R. Madruga da Costa beskikkes som medlem af Regionsudvalget som efterfølger for J.B. Mota Amaral for den resterende del af dennes mandatperiode, dvs. indtil den 25. januar 1998.

4. J. Laan beskikkes som medlem af Regionsudvalget som efterfølger for H.H. Apotheker for den resterende del af dennes mandatperiode, dvs. indtil den 25. januar 1998.

5. N.A. Marques de Carvalho beskikkes som suppleant til Regionsudvalget som efterfølger for F.S. Mesquita Machado for den resterende del af dennes mandatperiode, dvs. indtil den 25. januar 1998.

6. B.M.C.A. Melo Cabral beskikkes som suppleant til Regionsudvalget som efterfølger for R. Lalanda Gonçalves for den resterende del af dennes mandatperiode, dvs. indtil den 25. januar 1998.

7. A.E. Verstand-Bogaert beskikkes som suppleant til Regionsudvalget som efterfølger for J.G. Kraaijveld-Wouters for den resterende del af dennes mandatperiode, dvs. indtil den 25. januar 1998.

8. J.G. Vliestra beskikkes som suppleant til Regionsudvalget som efterfølger for J. Laan for den resterende del af dennes mandatperiode, dvs. indtil den 25. januar 1998.

9. V. D'Ambrosio beskikkes som suppleant til Regionsudvalget som efterfølger for G. Recchi for den resterende del af dennes mandatperiode, dvs. indtil den 25. januar 1998.

10. A. Gilles beskikkes som suppleant til Regionsudvalget som efterfølger for A. Krupa for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 29. april 1996.

På Rådets vegne

W. LUCHETTI

Formand

(1) EFT nr. L 31 af 4. 2. 1994, s. 29.
KOMMISSIONENS BESLUTNING af 15. april 1996 om ændring af grænserne for ugunstigt stillede områder i Sverige i henhold til Rådets direktiv 75/268/EØF (Kun den svenske tekst er autentisk) (96/287/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), senest ændret ved tiltrædelsesakten for Østrig, Finland og Sverige, særlig artikel 2, stk. 3, og

ud fra følgende betragtninger:

I Rådets direktiv 95/498/EF (2) fastsættes de områder i Sverige, der anses som ugunstigt stillede områder i henhold til artikel 3, stk. 3, 4 og 5, i direktiv 75/268/EØF;

den svenske regering har i henhold til artikel 2, stk. 1, i direktiv 75/268/EØF underrettet Kommissionen om de nye områder, der vil kunne opføres på fællesskabslisten over ugunstigt stillede landbrugsområder, og givet oplysninger om disse områders særlige kendetegn; den særlige støtteordning for ugunstigt stillede områder vil i øvrigt blive udvidet, så den også kommer til at omfatte de nye områder;

som det fremgår af nævnte meddelelse, er områderne i overensstemmelse med de kriterier og tal, der i direktiv 95/498/EF er lagt til grund for afgrænsningen af områder i henhold til artikel 3, stk. 5, i direktiv 75/268/EØF; de pågældende områder bør derfor opføres på fællesskabslisten over ugunstigt stillede områder i henhold til artikel 3, stk. 5, i direktiv 75/268/EØF;

områdernes samlede areal overstiger ikke 4 % af medlemsstatens område;

de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -

VEDTAGET FØLGENDE BESLUTNING:

Artikel 1

Fællesskabslisten over ugunstigt stillede områder i Sverige i bilag I til direktiv 95/498/EF suppleres med listen i bilaget til nærværende beslutning.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 15. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 128 af 19. 5. 1975, s. 1.

(2) EFT nr. L 287 af 30. 11. 1995, s. 33.

BILAG

>TABELPOSITION>
KOMMISSIONENS BESLUTNING af 16. april 1996 om ændring af beslutning 95/473/EF om listen over godkendte akvakulturbrug i Frankrig (Tekst af betydning for EØS) (96/289/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Frankrig tilsendte ved skrivelse af 29. november 1995 Kommissionen begrundelser for meddelelse af status som godkendt akvakulturbrug, i henseende til infektiøs hæmatopoietisk nekrose (IHN) og egtvedsyge (VHS), i ikke-godkendt zone for en række akvakulturbrug i Bretagne samt de nationale bestemmelser, der sikrer, at reglerne for opretholdelse af godkendelsen overholdes;

Kommissionen har gennemgået de begrundelser, Frankrig har fremsendt for disse akvakulturbrugs vedkommende;

det fremgår af gennemgangen, at nogle af disse akvakulturbrug opfylder samtlige krav i artikel 6 i direktiv 91/67/EØF; et akvakulturbrug opfylder ikke disse krav, især kravene til vandforsyning og fristerne for udtagning af prøver;

den liste over akvakulturbrug, der er anført i bilaget til Kommissionens beslutning 95/473/EF (3), bør suppleres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/473/EF tilføjes følgende akvakulturbrug:

»3. SCEA »Truites du lac de Cartravers«

Bois Boscher

F-22460 Merleac

Côtes d'Armor

4. Pisciculture du Thélohier

F-35190 Cardroc

Ille-et-Vilaine«.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 269 af 11. 11. 1995, s. 31.
KOMMISSIONENS BESLUTNING af 15. april 1996 om støtte i Finland til levende planter og blomsterdyrkningens produkter (96/288/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 138, stk. 5,

under henvisning til Rådets forordning (EØF) nr. 234/68 af 27. februar 1968 om oprettelse af en fælles markedsordning for levende planter og blomsterdyrkningens produkter (1), senest ændret ved akten vedrørende Østrigs, Finlands og Sveriges tiltrædelse og ved Rådets forordning (EF) nr. 3290/94 (2), og

ud fra følgende betragtninger:

Ved beslutning 95/33/EF (3) bemyndigede Kommissionen Finland til at yde visse former for støtte inklusive støtte til levende planter og blomsterdyrkningens produkter på et nationalt areal på højst 155 ha om året;

ifølge tiltrædelsesaktens bilag XIII skal der fastlægges individuelle lofter; hvis ansøgningerne om støtte overstiger loftet på 155 ha om året, skal der fastsættes individuelle lofter ved anvendelse af en nedsættelseskoefficient;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

VEDTAGET FØLGENDE BESLUTNING:

Artikel 1

1. Den støtte, som Finland yder for levende planter og blomsterdyrkningens produkter ifølge beslutning 95/33/EF, underkastes de individuelle lofter, der er fastsat i stk. 2.

2. Hvis det samlede areal, for hvilket der ansøges om støtte, for det pågældende år overstiger 155 ha, nedsættes støtten for de individuelle arealer, der ansøges om støtte for, i forhold til størrelsen af det generelle overskydende areal, der ansøges om støtte for.

Artikel 2

Denne beslutning er rettet til Republikken Finland.

Udfærdiget i Bruxelles, den 15. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 55 af 2. 3. 1968, s. 1.

(2) EFT nr. L 349 af 31. 12. 1994, s. 105.

(3) EFT nr. L 43 af 25. 2. 1995, s. 56.
KOMMISSIONENS BESLUTNING af 11. april 1996 om godkendelse af programmet for udryddelse af Aujeszkys sygdom i Luxembourg (Tekst af betydning for EØS) (96/283/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 95/25/EF (2), særlig artikel 9, stk. 3, og

ud fra følgende betragtninger:

Der blev indledt et udryddelsesprogram for Aujeszkys sygdom i Luxembourg i februar 1993; dette program blev godkendt ved Kommissionens beslutning 93/200/EØF (3) for en treårig periode, der udløb den 14. marts 1996;

udryddelsesprogrammet er stadig under gennemførelse; programmet skulle gøre det muligt at udrydde Aujeszkys sygdom i Luxembourg i fremtiden;

godkendelsen af programmet bør derfor forlænges i endnu en periode på tre år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Programmet for udryddelse af Aujeszkys sygdom i Luxembourg godkendes for endnu en periode på tre år.

Artikel 2

Luxembourg sætter senest den 15. april 1996 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 15. april 1996.

Artikel 4

Denne beslutning er rettet til medlemsstaterne.

Udfærdiget i Bruxelles, den 11. april 1996.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 243 af 11. 10. 1995, s. 16.

(3) EFT nr. L 87 af 7. 4. 1993, s. 14.
RÅDETS AFGØRELSE af 29. april 1996 om indgåelse af aftalen i form af brevveksling om reduktion af varigheden af aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet, med et år (96/291/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I artikel 15, stk. 2, i aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet (1), der blev indgået i 1992 for en periode på fire år, er der forudset en midtvejsrevision;

de to parter blev i forbindelse med denne gennemgang den 13. oktober 1994 enige om at begrænse varigheden af den nugældende aftale til midnat den 30. april 1995 og hurtigst muligt at indlede de nødvendige forhandlinger med henblik på eventuelt at indgå en ny aftale løbende over tre år fra den 1. maj 1995 -

TRUFFET FØLGENDE AFGØRELSE:

Artikel 1

Aftalen i form af brevveksling om reduktion af varigheden af aftalen om forbindelserne mellem Det Europæiske Økonomiske Fællesskab og Kongeriget Marokko på havfiskeriområdet, med et år godkendes på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Udfærdiget i Luxembourg, den 29. april 1996.

På Rådets vegne

W. LUCHETTI

Formand

(1) EFT nr. L 407 af 31. 12. 1992, s. 3.
KOMMISSIONENS BESLUTNING af 18. april 1996 om visse beskyttelsesforanstaltninger over for toskallede bløddyr fra Tunesien (Tekst af betydning for EØS) (96/276/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 19, og

ud fra følgende betragtninger:

Der er flere gange påvist et diarrétoksin (DSP) i toskallede bløddyr fra Tunesien ved deres indførsel til EF;

den påviste toksinmængde kan udgøre en alvorlig fare for folkesundheden; der bør derfor hurtigt vedtages beskyttelsesforanstaltninger på EF-plan;

da der ikke foreligger sundhedsgarantier fra de tunesiske myndigheder, bør indførsel af toskallede bløddyr fra Tunesien forbydes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder indførsel af partier af toskallede bløddyr med oprindelse i Tunesien.

Artikel 2

Medlemsstaterne ændrer de foranstaltninger, de anvender ved indførsel, så de bliver i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 18. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 265 af 8. 11. 1995, s. 16.
RÅDET OG KOMMISSIONENS AFGØRELSE af 22. april 1996 om indgåelse af tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side (96/300/Euratom, EF)

RÅDET FOR DEN EUROPÆISKE UNION OG KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 238, sammenholdt med artikel 228, stk. 2, andet punktum, og artikel 228, stk. 3, andet afsnit,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (1),

under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, og

ud fra følgende betragtninger:

Europa-Rådet gav på mødet i København den 21. og 22. juni 1993 udtryk for ønsket om, at de associerede centraleuropæiske lande skal kunne deltage i nye fællesskabsprogrammer med udgangspunkt i de programmer, som EFTA-staterne allerede kan deltage i;

Kommissionen har på Det Europæiske Økonomiske Fællesskabs og Det Europæiske Atomenergifællesskabs vegne forhandlet om en tillægsprotokol til Europaaftalen med Den Slovakiske Republik -

TRUFFET FØLGENDE AFGØRELSER:

Artikel 1

Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side, undertegnet den 11. december 1995, godkendes på vegne af Det Europæiske Fællesskab og Det Europæiske Atomenergifællesskab.

Teksten til tillægsprotokollen er knyttet som bilag til denne afgørelse.

Artikel 2

Rådet fastlægger Fællesskabets holdning i Associeringsrådet på forslag af Kommissionen i overensstemmelse med de tilsvarende bestemmelser i traktaterne om oprettelse af Det Europæiske Fællesskab og Det Europæiske Atomenergifællesskab.

Artikel 3

Formanden for Rådet foretager den i artikel 4 i tillægsprotokollen omhandlede notifikation på Det Europæiske Fællesskabs vegne. Formanden for Kommissionen foretager samme notifikation på Det Europæiske Atomenergifællesskabs vegne.

Udfærdiget i Luxembourg, den 22. april 1996.

For Rådet

S. AGNELLI

FormandFor Kommissionen

J. SANTER

Formand

(1) EFT nr. C 96 af 1. 4. 1996.
RÅDETS AFGØRELSE af 22. april 1996 om indgåelse af tredje tillægsprotokol til Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side (96/275/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første afsnit,

under henvisning til Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den andre side, som blev undertegnet i Paris den 8. marts 1993 (1), som ændret ved anden tillægsprotokol (2), undertegnet den 30. december 1994,

under henvisning til forslag fra Kommissionen, og

ud fra følgende betragtninger:

I forbindelse med forhandlingerne den 27. og 28. november 1995 i overensstemmelse med artikel 1, stk. 3, i tillægsprotokollen til Europaaftalen om handel med tekstilvarer mellem Det Europæiske Fællesskab og Republikken Bulgarien, erklærede Bulgarien, at landet er rede til at fremskynde sin toldafvikling med et år for varer omfattet af kapitel 50-63 i den bulgarske toldtarif, som er opført i bilag VI til Europaaftalen, således at man når ned på en nulsats pr. 1. januar 2001; til gengæld anmodede Bulgarien med henvisning til protokol 4 i Europaaftalen om en nedsættelse fra Det Europæiske Fællesskabs side af de i Fællesskabet gældende toldsatser for tekstilvarer under afsnit XI (kapitel 50-63) i den kombinerede nomenklatur og med oprindelse i Bulgarien, så man når ned på en sats svarende til to syvendedele af basistoldsatsen pr. 1. januar 1996;

denne tredje tillægsprotokol bør godkendes -

TRUFFET FØLGENDE AFGØRELSE:

Artikel 1

Tredje tillægsprotokol til Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side godkendes herved på Det Europæiske Fællesskabs vegne.

Teksten til tredje tillægsprotokol er knyttet til denne afgørelse.

Artikel 2

Formanden for Rådet bemyndiges herved til at udpege den person, der er beføjet til at undertegne tredje tillægsprotokol på Det Europæiske Fællesskabs vegne.

Formanden for Rådet foranstalter på Det Europæiske Fællesskabs vegne notifikation om, at alle de nødvendige procedurer er afsluttet.

Udfærdiget i Luxembourg, den 22. april 1996.

På Rådets vegne

S. AGNELLI

Formand

(1) EFT nr. L 358 af 31. 12. 1994, s. 3.

(2) EFT nr. L 378 af 31. 12. 1994, s. 2.